Qobustan (jurnal)

"Qobustan" — 1969-cu ildən Bakıda nəşr edilən rüblük incəsənət toplusuKinozal.az. Azərbaycan Yazıçılar Birliyinin orqanıdır.

1957-59-cu illərdə "İncəsənət" məcmuəsinin 3 nömrəsi nəşr olunmuşdur. "Qobustan" incəsənət toplusu həmin məcmuənin davamıdır.

İlk baş redaktoru xalq yazıçısı Anar olmuşdur. Anar Azərbaycan Yazıçılar Birliyinin sədri seçiləndən sonra jurnala xalq şairi Fikrət Qoca rəhbərlik etmişdir (1989-2004). 2004-cü ildən 2013-cü ilə qədər jurnalın redaktoru Ələkbər Salahzadə olmuşdur. 2013-cü ildən jurnalın baş redaktoru Vaqif Əlixanlıdır. 2 İyul 2021-ci ildə jurnalın baş redaktorluğu yazıçı Pərvin Nurəliyevaya həvalə olunmuşdur.

24 noyabr 1997-ci ildə Azərbaycan Respublikasının Prezidentinin fərmanı ilə jurnalın dövlət büdcəsinin vəsaiti hesabına çap olunması qərara alınmışdırAzərbaycan yazıçılarına dövlət qayğısının artırılması haqqında Azərbaycan Respublikası Prezidentinin 24 noyabr 1997-ci il tarixli Fərmanı  — anl.az saytı.

"Qobustan" öz səhifələrində bütün sənət sahələrini əhatə edən araşdırmalara, nəzəri-tənqidi yazılara, klassik irslə və çağdaş dünya sənətçilərinin yaradıcılığı ilə bağlı materiallara geniş yer ayırır.

 Həmçinin bax 

 Azərbaycan (jurnal, 1923)
 Ulduz (jurnal)
 Literaturnı Azerbaycan

 İstinadlar 

 Xarici keçidlər 
 Seçilmiş sayları (PDF)

 AMK-də "Qobustan"


Kateqoriya:Bakı jurnalları
Kateqoriya:Azərbaycan dilində jurnallar
Kateqoriya:Azərbaycan ədəbi jurnalları
Kateqoriya:1969-cu ildə Azərbaycanda yarananlar